title: 2007/145/EK: Padomes Lēmums ( 2007. gada 27. februāris ), ar ko Lēmumu 1999/70/EK par dalībvalstu centrālo banku ārējiem revidentiem groza attiecībā uz Oesterreichische Nationalbank ārējiem revidentiem

text:
               2.3.2007

               LV

               Eiropas Savienības Oficiālais Vēstnesis

               L 64/35

      PADOMES LĒMUMS

   (2007. gada 27. februāris),
   ar ko Lēmumu 1999/70/EK par dalībvalstu centrālo banku ārējiem revidentiem groza attiecībā uz Oesterreichische Nationalbank ārējiem revidentiem
   (2007/145/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumam pievienoto Protokolu par Eiropas Centrālo banku sistēmas un Eiropas Centrālās bankas statūtiem, un jo īpaši tā 27.1. pantu,
   ņemot vērā Eiropas Centrālās bankas Ieteikumu ECB/2006/29 (2006. gada 21. decembris) Eiropas Savienības Padomei par Oesterreichische Nationalbank ārējiem revidentiem (1),
   tā kā:

               (1)

               Eiropas Centrālās bankas (ECB) un Eurosistēmas valstu centrālo banku pārskatus revidē neatkarīgi ārējie revidenti, kurus ieteikusi ECB Padome un apstiprinājusi Eiropas Savienības Padome.

               (2)

               Saskaņā ar Federālā akta par Oesterreichische Nationalbank 37. panta 1. punktu Oesterreichische Nationalbank (OeNB) pilnsapulcei katru gadu jāievēl divi revidenti un divi revidenta aizstājēji. Revidenta aizstājēji tiek pilnvaroti vienīgi tad, ja revidenti nevar veikt revīziju.

               (3)

               Eiropas Savienības Padome, ņemot vērā Eiropas Centrālās Bankas Ieteikumu ECB/2006/1 (2006. gada 1. februāris) Eiropas Savienības Padomei par Oesterreichische Nationalbank ārējiem revidentiem (2), 2006. gada 14. martā par ārējiem revidentiem 2006. finanšu gadam apstiprināja KPMG Alpen-Treuhand GmbH kopā ar TPA Horwath Wirtschaftsprüfung GmbH un par revidentu aizstājējiem – Moore Stephens Austria Wirtschaftsprüfungsgesellschaft mbH kopā ar BDO Auxilia Treuhand GmbH
                   (3).

               (4)

                  OeNB2006. gada 8. septembrī informēja ECB par to, ka OeNB pilnsapulcē 2006. gada maijā KPMG Alpen-Treuhand GmbH nesaņēma iecelšanai vajadzīgo balsu vairākumu, un tādējādi otrais izvēlētais revidents TPA Horwath Wirtschaftsprüfung GmbH tika iecelts par pirmo revidentu. Pirmais izvēlētais revidenta aizstājējs Moore Stephens Austria Wirtschaftsprüfungsgesellschaft mbH tika iecelts par otro revidentu un otrais izvēlētais revidenta aizstājējs BDO Auxilia Treuhand GmbH – par vienīgo revidenta aizstājēju. Lai ieceltu otro vajadzīgo revidenta aizstājēju, OeNB veica ierobežotu iepirkuma procedūru, izvēlējas Ernst & Young Wirtschaftsprüfungs GmbH un aicināja ECB to ieteikt apstiprināšanai Eiropas Savienības Padomē.

               (5)

               Eiropas Savienības Padomes apstiprinājums ir vajadzīgs, lai ieceltu Moore Stephens Austria Wirtschaftsprüfungsgesellschaft mbH par otru ārējo revidentu un Ernst & Young Wirtschaftsprüfungs GmbH par OeNB ārējā revidenta otru aizstājēju.

               (6)

               ECB Padome ieteica, ka ārējo revidentu pilnvaras varētu tikt atjaunotas katru gadu, nepārsniedzot piecu gadu kopējo laiku.

               (7)

               Ir lietderīgi ievērot ECB Padomes ieteikumu un atbilstīgi grozīt Padomes Lēmumu 1999/70/EK (4),

         IR PIEŅĒMUSI ŠO LĒMUMU.
   1. pants
   Lēmuma 1999/70/EK 1. panta 9. punktu aizstāj ar šādu punktu:

      “9.   Ar šo par OeNB ārējiem revidentiem 2006. finanšu gadam apstiprina TPA Horwath Wirtschaftsprüfung GmbH kopā ar Moore Stephens Austria Wirtschaftsprüfungsgesellschaft mbH.
      Ar šo par OeNB ārējo revidentu aizstājējiem 2006. finanšu gadam apstiprina BDO Auxilia Treuhand GmbH kopā ar Ernst & Young Wirtschaftsprüfungs GmbH.
      Šīs pilnvaras var atjaunot katru gadu, nepārsniedzot piecu gadu kopējo pilnvaru laiku, kas beidzas ne vēlāk kā 2010. gadā.”

   2. pants
   Šo lēmumu paziņo Eiropas Centrālajai bankai.
   3. pants
   Šo lēmumu publicē Eiropas Savienības Oficiālajā Vēstnesī.

      Briselē, 2007. gada 27. februārī

            Padomes vārdā —

            priekšsēdētājs

         P. STEINBRÜCK

      (1)  OV C 5, 10.1.2007., 1. lpp.

      (2)  OV C 34, 10.2.2006., 30. lpp.

      (3)  OV L 79, 16.3.2006., 25. lpp.

      (4)  OV L 22, 29.1.1999., 69. lpp. Lēmumā jaunākie grozījumi izdarīti ar Lēmumu 2007/97/EK (OV L 42, 14.2.2007., 24. lpp.).


Svarīgs juridisks paziņojums

|

52006DP0425

Eiropas Parlamenta lēmums par pieprasījumu atcelt deputāta Bogdan Golik imunitāti (2006/2218(IMM))

Oficiālais Vēstnesis 313 E , 20/12/2006 Lpp. 0064 - 0065

		P6_TA(2006)0425Pieprasījums atcelt deputāta Bogdan Golik imunitātiEiropas Parlamenta lēmums par pieprasījumu atcelt deputāta Bogdan Golik imunitāti (2006/2218(IMM))Eiropas Parlaments,- ņemot vērā pieprasījumu atcelt deputāta Bogdan Golik imunitāti, kuru 2006. gada 7. jūlijā pēc Briseles Apelācijas tiesas prokuratūras prasības pārsūtīja Beļģijas Ārlietu ministrija un par kuru paziņoja 2006. gada 4. septembra plenārsēdē,- pēc deputāta Bogdan Golik uzklausīšanas saskaņā ar Reglamenta 7. panta 3. punktu, kurā viņš pieprasīja neatcelt deputāta imunitāti,- ņemot vērā 10. pantu 1965. gada 8. aprīļa Protokolā par privilēģijām un imunitātu Eiropas Kopienās, kā arī 6. panta 2. punktu 1976. gada 20. septembra Aktā par Eiropas Parlamenta deputātu ievēlēšanu tiešās vispārējās vēlēšanās,- ņemot vērā Eiropas Kopienu Tiesas 1964. gada 12. maija un 1986. gada 10. jūlija spriedumus [1],- ņemot vērā Reglamenta 6. panta 2. punktu un 7. pantu,- ņemot vērā Juridiskās komitejas ziņojumu (A6-0317/2006),A. tā kā deputāts Bogdan Golik tika ievēlēts Eiropas Parlamenta sestajās vēlēšanās, kas notika no 2004. gada 10. līdz 13. jūnijam, un tā kā Parlaments pārbaudīja viņa pilnvaras 2004. gada 14. decembrī;B. tā kā saskaņā ar 1965. gada 8. aprīļa Protokola par privilēģijām un imunitāti Eiropas Kopienās 10. pantu deputātam Bogdan Golik pārējo dalībvalstu, izņemot savu valsti, teritorijā ir imunitāte pret jebkāda veida aizturēšanu un tiesvedību;C. tā kā saskaņā ar iepriekš citēto Tiesas praksi deputātam Bogdan Golik attiecīgajā laika posmā bija šī imunitāte, jo notika Parlamenta sesija,1. nolemj atcelt deputāta Bogdan Golik imunitāti ar nosacījumu, ka līdz galīgā sprieduma pasludināšanas brīdim, ja tas notiks, deputātam Bogdan Golik ir imunitāte pret jebkura veida apcietināšanu vai arestu, kā arī pret jebkuru citu līdzekli, kas viņam liegtu pildīt pienākumus, kurus paredz viņa pilnvaras;2. uzdod priekšsēdētājam nekavējoties nosūtīt šo lēmumu un atbildīgās komitejas ziņojumu attiecīgajai Beļģijas Karalistes iestādei.[1] Lieta 101/63: Wagner pret Fohrmann un Krier (1964) ECR 195; Lieta 149/85: Wybot pret Faure un citiem, (1986) ECR 2391.--------------------------------------------------


title: 2005/567/: Komisijas Lēmums (2005. gada 8. jūlijs), ar ko pārtrauc pārbaudes procedūru par tirdzniecības šķēršļiem, kurus veido Urugvajas Austrumu Republikā ieviestie pasākumi un īstenotā tirdzniecības prakse attiecībā uz skotu viskija tirdzniecību

text:
               22.7.2005

               LV

               Eiropas Savienības Oficiālais Vēstnesis

               L 190/27

      KOMISIJAS LĒMUMS

   (2005. gada 8. jūlijs),
   ar ko pārtrauc pārbaudes procedūru par tirdzniecības šķēršļiem, kurus veido Urugvajas Austrumu Republikā ieviestie pasākumi un īstenotā tirdzniecības prakse attiecībā uz skotu viskija tirdzniecību
   (2005/567/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1994. gada 22. decembra Regulu (EK) Nr. 3286/94, ar ko nosaka Kopienas procedūras kopējās tirdzniecības politikas jomā, lai nodrošinātu Kopienas tiesību īstenošanu saskaņā ar starptautiskās tirdzniecības noteikumiem, jo īpaši tiem, kas ieviesti Pasaules tirdzniecības organizācijas aizgādnībā (1), un it īpaši tās 11. panta 2. punktu,
   tā kā:

               (1)

               2004. gada 2. septembrī Skotu viskija asociācija (SVA) iesniedza sūdzību saskaņā ar Regulas (EK) Nr. 3286/94 4. pantu (še turpmāk “Regula”).

               (2)

               SVA apgalvoja, ka Kopienas viskija eksportu uz Urugvajas Austrumu Republiku kavē vairāki tirdzniecības šķēršļi Regulas 2. panta 1. punkta nozīmē.

               (3)

               Minētie tirdzniecības šķēršļi ir saistīti ar Urugvajas iekšējo akcīzes nodokļu sistēmu.

               (4)

               Komisija pēc apspriešanās ar Padomdevēju komiteju, kas izveidota saskaņā ar Regulu, nolēma, ka sūdzība ietver pietiekamus pierādījumus, lai uzsāktu pārbaudes procedūru. Paziņojums par uzsākšanu bija publicēts 2004. gada 23. oktobraEiropas Savienības Oficiālajā Vēstnesī
                   (2).

               (5)

               Izmeklēšanas laikā Urugvajas valdība izteica gatavību vienoties sarunu ceļā par sūdzībā izteiktajiem jautājumiem un piedāvā:

                           a)

                           atcelt prasību, ka viskijs, kurš ir nogatavināts mazāk par trīs gadiem, tiek iekļauts zemāko nodokļu kategorijā. Pasākumi stāsies spēkā no 2005. gada 1. jūlija;

                           b)

                           saistībā ar prasību attiecībā uz nodokļu marku pievienošanu piemērot vienādu režīmu vietējam un importētajam viskijam. Urugvajas Austrumu Republika 2005. gada 30. jūnijā izdarīs grozījumus tās noteikumos un pasākumi stāsies spēkā pēc 90 dienu pārejas posma;

                           c)

                           piedāvā veikt izmaiņas IMESI nodokļu struktūrā, lai saskaņotu tos ar visbiežāk lietotajām nodokļu sistēmām starptautiskajā līmenī. Šīs izmaiņas varētu palīdzēt risināt jautājumu par iespējamo pārredzamības un prognozējamības trūkumu. Reformu procesu ir plānots pabeigt 2006. gada beigās.

               (6)

               Komisija uzskata, ka šo procedūru ir lietderīgi pārtraukt.

               (7)

               Kopiena pārraudzīs sarunu gaitā panāktā risinājuma īstenošanu un pabeigs procedūru, kad Urugvajas valdība būs izpildījusi tās saistības.

               (8)

               Šajā lēmumā paredzētie pasākumi ir saskaņā ar Padomdevēju komitejas atzinumu,

         IR PIEŅĒMUSI ŠO LĒMUMU.
   Vienīgais pants
   Ar šo aptur pārbaudes procedūru par tirdzniecības šķēršļiem, kurus veido Urugvajas Austrumu Republikā ieviestie pasākumi un īstenotā tirdzniecības prakse attiecībā uz skotu viskija tirdzniecību.

      Briselē, 2005. gada 8. jūlijā

            Komisijas vārdā —

            Komisijas loceklis

         Peter MANDELSON

      (1)  OV L 349, 31.12.1994., 71. lpp., kurā jaunākie grozījumi izdarīti ar Regulu (EK) Nr. 356/952 (OV L 41, 23.2.1995., 3. lpp.).

      (2)  OV C 261, 23.20.2004., 3. lpp.


title: Eiropas Parlamenta un padomes lēmums Nr. 790/2004/EK (2004. gada 21. aprīlis), ar ko ievieš Kopienas rīcības programmu, kas vajadzīga, lai atbalstītu Eiropas līmeņa organizācijas jaunatnes lietu jomā

text:
Avis juridique important

|

32004D0790

Official Journal L 138 , 30/04/2004 P. 0024 - 0030

Padomes Lēmums 2004/790/KĀDP( 2004. gada 22. novembris),ar ko pagarina un groza Lēmumu 2003/276/KĀDP, ar kuru īsteno Vienoto rīcību 2002/589/KĀDP par Eiropas Savienības ieguldījumu kājnieku ieroču un vieglo ieroču iznīcināšanā AlbānijāEIROPAS SAVIENĪBAS PADOME,ņemot vērā Līgumu par Eiropas Savienību un jo īpaši tā 23. panta 2. punktu,ņemot vērā Padomes Vienoto rīcību 2002/589/KĀDP ( 2002. gada 12. jūlijs) par Eiropas Savienības ieguldījumu kājnieku ieroču un vieglo ieroču destabilizējošas uzkrāšanas un izplatīšanas apkarošanā [1] un jo īpaši šīs vienotās rīcības 6. pantu,tā kā:(1) Padome 2003. gada 14. aprīlī pieņēma Lēmumu 2003/276/KĀDP par Eiropas Savienības ieguldījumu kājnieku ieroču un vieglo ieroču iznīcināšanā Albānijā [2], lai īstenotu Vienoto rīcību 2002/589/KĀDP, piešķirot šim mērķim EUR 820000.(2) Dažus mērķus nevarēja sasniegt līdz 2004. gada 31. oktobrim, kad beidzas Padomes Lēmuma 2003/276/KĀDP darbības termiņš, un citi pēc šā datuma būtu jāapvieno un jāpaplašina. Attiecīgais projekts ir daudzgadīgs projekts, kas ilgst četrus gadus.(3) attiecīgi būtu jāpagarina un jāgroza Lēmums 2003/276/KĀDP,IR PIEŅĒMUSI ŠĀDU LĒMUMU.1. pantsLēmumu 2003/276/KĀDP ar šo groza šādi:1) Lēmuma 2. panta 1. punktā bāzes finansējuma summu "EUR 820000" aizstāj ar summu " EUR 1320000";2) Lēmuma 4. panta 1. punktā otro teikumu aizstāj ar teikumu "Tā darbības termiņš beidzas 2005. gada 31. decembrī".2. pantsŠis lēmums stājas spēkā 2004. gada 1. novembrī.3. pantsŠo lēmumu publicē Eiropas Savienības Oficiālajā Vēstnesī.Briselē, 2004. gada 22. novembrīPadomes vārdā priekšsēdētājsB. R. Bot--------------------------------------------------[1] OV L 191, 19.7.2002., 1. lpp.[2] OV L 99, 17.4.2003., 60. lpp.


title: 2010/541/ES: Eiropas Parlamenta Lēmums ( 2010. gada 5. maijs ) par Euratom Apgādes aģentūras kontu slēgšanu attiecībā uz 2008. finanšu gadu

text:
               25.9.2010

               LV

               Eiropas Savienības Oficiālais Vēstnesis

               L 252/195

         EIROPAS PARLAMENTA LĒMUMS
   (2010. gada 5. maijs)
   par Euratom Apgādes aģentūras kontu slēgšanu attiecībā uz 2008. finanšu gadu
   (2010/541/ES)
   EIROPAS PARLAMENTS,
   ņemot vērā Euratom Apgādes aģentūras 2008. finanšu gada galīgos pārskatus,
   ņemot vērā Revīzijas palātas ziņojumu par Euratom Apgādes aģentūras 2008. finanšu gada pārskatiem, ar Aģentūras atbildēm (1),
   ņemot vērā Padomes 2010. gada 16. februāra ieteikumu (5827/2010 – C7-0061/2010),
   ņemot vērā EK līguma 276. pantu un Līguma par Eiropas Savienības darbību 319. pantu,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,
   ņemot vērā Padomes 2008. gada 12. februāra Lēmumu 2008/114/EK, Euratom, ar ko nosaka Euratom Apgādes aģentūras statūtus (3), un jo īpaši tā 8. pantu,
   ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,
   ņemot vērā Reglamenta 77. pantu un VI pielikumu,
   ņemot vērā Budžeta kontroles komitejas ziņojumu (A7-0076/2010),

               1.

               apstiprina Euratom Apgādes aģentūras kontu slēgšanu attiecībā uz 2008. finanšu gadu;

               2.

               uzdod priekšsēdētājam šo lēmumu nosūtīt Euratom Apgādes aģentūras ģenerāldirektoram, Padomei, Komisijai un Revīzijas palātai, kā arī nodrošināt tā publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Jerzy BUZEK

            Ģenerālsekretārs

         Klaus WELLE

      (1)  OV C 304, 15.12.2009., 6. lpp.

      (2)  OV L 248, 16.9.2002., 1. lpp.

      (3)  OV L 41, 15.2.2008., 15. lpp.

      (4)  OV L 357, 31.12.2002., 72. lpp.